Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: azok az alap- vagy mesterfokozatot adó szakok, illetve a felsőoktatásról szóló 1993. évi LXXX. törvény szerinti
Paragraph Index: 2728

a) A mesterképzési szakon végzettek ismerik: – az összehasonlító irodalomtörténet magas szintű műveléséhez szükséges nemzeti és összehasonlító irodalomtörténeti, művészet- és művelődéstudományi tudásanyagot, – a műértelmezés adekvát módszereit, s ennek megfelelő ismeretekkel rendelkeznek az irodalomtudomány, a művészettudomány és a művelődéstudomány komparatisztikában releváns területeiről, – a terület műveléséhez szükséges tudományos nyelvet, fogalmakat és érvelésmódokat, – az összehasonlító irodalomtudomány magyar és idegen nyelvű szakirodalmát és szakirodalmi forrásait, – a napjaink komparatisztikai kutatásainak megértéséhez és kihívásainak megválaszolásához szükséges szakmai tudásanyagot.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes